stanford-oval/wikipedia huggingface dataset:
ישראל פלדי
לקריאה נוספת

חיים גמזו, ציור ופסול בישראל, הוצאת אשכול, תל אביב, 1951. הוצאה שנייה מורחבת: ציור ופיסול בישראל, הוצאת דביר, 1957.
גבריאל טלפיר, מאמר בכתב העת גזית, כרך כ"ט, חוברות א-ד, עמ' 31, 1972.
אמנון ברזל, "פלדי - להפוך חומר לחלום", בתוך כתב העת: ציור ופיסול, חוברת מס' 1, קיץ תשל"ב (1972), עמ' 6–12.
בנימין תמוז (עורך), דורית לויטה, גדעון עפרת, סיפורה של אמנות ישראל, הוצאת מסדה, 1980.
מארק שפס (אוצר), גילה בלס, יגאל צלמונה, שנות העשרים באמנות ישראל, מוזיאון תל אביב לאמנות, 1982.
דוד גלעדי, מסילות באמנות - 82 ציירים ישראלים, יהושע אורנשטיין, הוצאת יבנה, 1989.
יגאל צלמונה (אוצר), יעקב שביט ואחרים, מגדל דוד - מלחמת התרבות הראשונה באמנות ישראל, מגדל דוד - המוזיאון לתולדות ירושלים, 1991.
שלמה שבא, לצייר ארץ כמולדת - סיפורו של דור הציירים הראשון, משרד הביטחון – ההוצאה לאור, 1992.
גדעון עפרת, "תיק פלדמן: שנות ה-20", בתוך: ביקורי אמנות - פרקים על אמנים ישראלים, הוצאת הספרייה הציונית, ההוצאה לאור של ההסתדרות הציונית העולמית, ירושלים, 2005.
גליה בר אור, אמנות ישראלית מאוסף גבי ועמי בראון, המשכן לאמנות עין חרוד, 2009.
יגאל צלמונה, 100 שנות אמנות ישראלית, מוזיאון ישראל, ירושלים, 2010.
הערות שוליים

↑  ראו: עפרת, גדעון, "תיאטרון המודרניזם הארצישראלי", באתר המחסן של גדעון עפרת
| --- | --- |
בקרת זהויות :  ICIA: 276161  NLI: 987007302089305171  PLWABN: 9811721746905606  GND: 174254903  ISNI: 0000 0004 0235 2210  LCCN: no2015059311  NTA: 305528351  RKD: 432395  SNAC: w67x3zdd  SUDOC: 249754762  ULAN: 500479106  VIAF: 297757100   WorldCat (עם VIAF): 297757100
לודוביזי (רובע)

| --- | --- |


 מידע
 עיר:  רומא 
 תאריך ייסוד:  20 באוגוסט 1921 
 על שם:  וילה לודוויזי 
 שטח:  32.51 הקטאר 
 אוכלוסייה:  1,572 (31 בדצמבר 2020)
 קואורדינטות:  41°54′26″N 12°29′27″E﻿ / ﻿41.907164°N 12.490854°E﻿ / 41.907164; 12.490854
  (למפת רומא מוגדלת) לודוביזי(למפת רומא רגילה) לודוביזי
 
לודוביזי (באיטלקית: Ludovisi) הוא שמו של הרובע השישה עשר מבין רובעי העיר רומא בירת איטליה.
חותם הרובע מציג דרקון מוזהב על רקע אדום. מקורו של הדרקון בשלט האצולה של משפחת לודוביזי (איט') אשר מרבית שטחי הרובע היו חלק מגני האחוזה שלה, שנקראה וילה לודוביזי. הווילה והגנים נמכרו בסוף המאה ה-19 לממשלת איטליה, וזו מכרה אותם ליזמים על מנת שיבנו את מבני הרובע. ברובע עובר ויה ונטו היוקרתי.
לנרי קהינדה

אולנרווג'ו "לנרי" קהינדה (באנגלית: Olanrewaju "Lanre" Kehinde; נולד ב-7 במאי 1994) הוא כדורגלן ניגרי המשחק בעמדת החלוץ.
קריירה

קהינדה החל את הקריירה שלו בדומיניון הוטספר, ובהמשך עבר לקווארה יונייטד. בקיץ 2012 חתם במכבי תל אביב והצטרף לקבוצת הנוער. בקיץ 2013 הושאל להכח עמידר רמת גן מהליגה הלאומית. ב-15 בספטמבר 2013 ערך את הופעת הבכורה שלו בקבוצה בניצחון 1–2 נגד הפועל ראשון לציון. ב-29 בספטמבר 2013, כבש את שער הבכורה שלו בקבוצה, במשחק מול מכבי יבנה שהסתיים בניצחון בתוצאה 2–4. עד לסיום העונה שיחק ב-28 משחקים וכבש שמונה שערים. ב-18 ביולי 2014 הושאל להפועל עפולה. במדי עפולה שיחק עונה אחת בה כבש 20 שערי ליגה ועוד ארבעה נוספים בגביע המדינה, בו הגיע עפולה לעד לחצי הגמר.
ב-13 באוגוסט 2015 חתם בהפועל כפר סבא מליגת העל. ב-29 באוגוסט 2015, קהינדה ערך את הופעת הבכורה שלו בקבוצה בניצחון 0–1 נגד מכבי חיפה. ב-3 בפברואר 2016 חתם בהפועל עכו עד לסיום העונה. במדי עכו כבש ארבעה שערים בעשרה משחקים, אך בסיום העונה נשרה עכו לליגה הלאומית וקהינדה עזב את הקבוצה.
ב-25 ביולי 2016 חתם בפוג'יירה מליגת העל של איחוד האמירויות הערביות. בינואר 2017 הושאל לאלאזיספור מהליגה הטורקית השנייה בכדורגל.
בקיץ 2017 חתם באנקרגוג'ו. בעונתו הראשונה כבש שבעה שערים ב-24 משחקי ליגה ובסיום העונה היה שותף לעליה של הקבוצה לליגת העל הטורקית.
בינואר 2019 חתם בדניזליספור, בה כבש עשרה שערים ב-15 משחקים.
בקיץ 2019 חתם באינצ'ון יונייטד מליגת העל של קוריאה הדרומית.
ב-1 בפברואר 2021 חזר לטורקיה וחתם באומרנייספור.
בנובמבר 2022 חזר לישראל וחתם בהפועל נוף הגליל לה סייע באותה עונה להישאר בליגה הלאומית במחזור האחרון דרך משחקי המבחן שסיים כמלך שערי הקבוצה עם 11 שערים.
הערות שוליים

↑  שלום אלבז, ‏קהינדה חתם בעפולה, הוכנבוים: יוכל להתקדם, באתר ONE‏, 18 ביולי 2014
↑  יניב טוכמן ועמית גולדשטיין‏, הפועל כפר סבא: לנרי קהינדה חתם, באתר וואלה, 13 באוגוסט 2015
↑  חדשות 0404, הפועל עכו: החלוץ לנרי קהינדה חתם בקבוצה, זהירוביץ' שוחרר, באתר חדשות 0404‏, 3 בפברואר 2016
↑  רז אמיר ודורון בן דור, ‏קהינדה עובר לאיחוד האמירויות: חתם בפוג'יראח, באתר ONE‏, 25 ביולי 2016
↑  תומר חבז, ‏חוזר לישראל: לנרי קהינדה חתם בהפועל נוף הגליל, באתר ONE‏, 20 בנובמבר 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לנרי קהינדה".
יתירות

יתירות (באנגלית: Redundancy) היא ביטוי כללי המתאר מצב או תכונה של כפילות; עודפות; תוספת מעבר לנדרש או הנורמלי. פרשנות המילה יכולה להיות בהקשר שלילי כגון ברטוריקה: מילוליות-יתר; כפל לשון, או בהקשר חיובי כגון בהנדסה: כפילות המשמשת למניעת כשל או קריסת המערכת. הביטוי יתירות משמש בתחומים רבים בהם: תורת האינפורמציה, הנדסה, שפות דיבור, שפות תכנות וקריפטוגרפיה.
יתירות בהנדסה

יתירות הנדסית מתפקדת בשני אופנים, יתירות פסיבית ויתרות אקטיבית. שניהם מתאפיינים בכפילות או עודף כושר יצור או תפוקה מעבר לדרישות המינימליות או מגבלות בטיחות הדרושות ונועדו למנוע מצב של ירידה פתאומית בביצועים או השבתה מוחלטת עקב תקלה ופועלים באופן אוטומטי ללא צורך בהתערבות חיצונית. בכך משפרים את אמינות ויציבות המערכת.
יתירות פסיבית מנצלת עודף בכושר או תפוקה לצימצום מידת ההשפעה של כשל. מקרה טיפוסי כזה הוא השימוש העודף בכבלים המחברים גשר תלוי כדי להפחית את הסיכון שבקריסת הגשר כולו, במקרה שאחד מהם ניתק או נקרע. הצבת שני פנסי דרך ברכב, כך שבמקרה של תקלה באחד מהם, לא נותר הנוהג ברכב ללא ראות כלל. דוגמה נוספת היא RAID קיצור של redundant array of independent disks, תצורת אחסון של כוננים קשיחים הנהוגה בשרתים, באופן המאפשר שחזור מידע שאבד בעת תקלה. בדוגמאות אילו, נוצלה תכונה הנדסית מובנית ולא נעשתה כל פעולת בדיקה או תהליך קבלת החלטות כלשהו לטיפול בתקלה. שיטה כזו של תכנון הנדסי נקראת גם "שולי ביטחון".
יתירות אקטיבית מתמודדת עם כשל ביצועי במערכת על ידי ניטור המרכיבים הקריטיים ובדיקה שגרתית שלהם על ידי מערכות בקרה וניתוב אוטומטיות – תוך שימוש ב"לוגיקת הצבעה" – המעבירה את החיבור למרכיב גיבוי ללא התערבות חיצונית. חלק מתשתיות החשמל של ספקי החשמל פועלות על עיקרון לוגיקת הצבעה, כאשר מאותר עומס יתר באחד הקווים, מתבצע ניתוק של הקו העמוס וחיבור מחדש של קווים אחרים וכל זאת ללא מגע או התערבות חיצונית. ישנן מערכיות קריטיות הפועלות על עיקרון דומה כגון גנרטור חשמלי שנכנס לפעולה אוטומטית כאשר רשת החשמל הכללית נופלת כפי שנהוג במקומות כמו בתי חולים או מערכת אל-פסק, וכן בלמי חרום במשאית או רכבת. כיום חלק גדול מהמערכות האמורות נעזר בבקרת מחשב. בהקשר זה היתירות מתפקדת כמצב אל-כשל (fail-safe).
תורת האינפורמציה

את רעיון היתירות בתורת האינפורמציה הגה לראשונה קלוד שאנון אבי תורת האינפורמציה. יתירות בהקשר זה פירושה כמות הסיביות המינימלית הדרושה לשידור מידע פחות כמות הסיביות שמכיל המידע עצמו, במילים אחרות כמות השטח ה"מבוזבז" על מנת לשדר מסר מסוים. כל שפה טבעית מכילה יתירות טבעית המאפיינת אותה, זאת משום שאותיות מסוימות מופיעות לעיתים תדירות יותר מאשר אותיות אחרות, למשל בשפה העברית האות יו"ד היא הנפוצה ביותר (11.7 אחוז בקירוב) לעומת האות זי"ן שהיא הנדירה ביותר (רק כ-0.9 אחוז). יתירות טבעית היא חלק בלתי נפרד מהשפה ואמורה לסייע בהבנת השפה לבני אנוש. בעזרת חישוב אנטרופיה, הוכיח שאנון כי בשפה האנגלית, המכילה 26 אותיות, כל אות מסוגלת להכיל תאורטית  \ {\mbox{log}}_{2}26=4.7 סיביות מידע, אולם בפועל בשל היתירות הטבעית, אותיות השפה האנגלית מעבירות פחות מידע, ליתר דיוק רק 1.5 סיביות לאות. מזה נובע כי יתירות השפה האנגלית היא  \ 4.7-1.5=3.2 סיביות.
בהקשר זה יש להבחין בין שני סוגי יתירות, יתירות טבעית ויתירות מוספת. האחרונה בניגוד ליתירות טבעית, היא יתירות מלאכותית שמוספת למידע במתכוון למטרות שונות כמו איתור שגיאות, אבטחת מידע ואחרות, כפי שיוסבר להלן.
תורת האינפורמציה > דחיסת מידע

דחיסת מידע היא בעצם דרך מתמטית לצימצום או סילוק יתירות בלתי רצויה מהמידע על ידי סידור מחדש של המידע בצורה המייצגת את כולו ביעילות הרבה ביותר תוך שמירה על שטח אחסון המינימלי ביותר. היתירות במידע משמשת כ"סדר" שמטרתו להקל על הבנת המידע לבני אדם. אולם כשמדובר במחשבים סידור כזה בזבזני וגוזל נפח אחסון יקר.
במחשב מידע מיוצג על ידי סיביות, אותיות מיוצגות בקידוד ASCII לפיו כל אות מאכלסת שמונה סיביות, מצב המאפשר לייצג בעזרת בית אחד 256 תווים אפשריים. לא כל התווים מאכלסים את שטח הבית במלואו התווים הראשונים בטבלה ניתנים לייצוג בפחות סיביות מאשר האחרונים למשל. אולם למען הקריאות עבור בני אדם לא ניתן לנצל רווחים אילו, בהקשר זה הרווחים (קרי אפסים) בייצוג המידע משמשים כיתירות טבעית הנחוצה לצורך קריאותו. מחשב אינו זקוק לרווחים ועל כן ניתן לנצל שטח זה לאחסון מידע נוסף. הופמן למפל וזיו ואחרים הראו שיטות שונות כיצד לנצל רווחים אילו לייצוג התווים באופן החסכוני ביותר המתאים למחשב.
תורת האינפורמציה > סכום ביקורת

לעומת זאת סכום ביקורת הוא אמצעי להוספה מכוונת של יתירות לצורך איתור שגיאות הנובעות משיבושים בשידור עקב רחשי רקע או תקלות בקריאה וכתיבה של הנתונים על גבי מדיה דיגיטלית. בדיקת יתירות מחזורית או בקיצור CRC היא פונקציית איתור שגיאות הנפוצה בשימוש בתקשורת דיגיטלית ובהתקני אחסון לאיתור תקלות מידע הגולמי המועבר בערוץ או בתוכן המאוחסן על גבי המדיה, עקב שיבושים, הפרעות או תקלות. הפונקציה מייצרת מחרוזת קצרה של n סיביות שהיא פונקציה כלשהי המבוססת על שארית מחילוק בפולינומים של התוכן, הנקראת סכום ביקורת אותה משרשרים בסוף התוכן. בבדיקה של המידע לאחר מכן ניתן לזהות שיבושים אם ישנם ולנקוט בפעולה המתאימה אם מחרוזת סכום הביקורת אינה תואמת את הצפוי. קוד תיקון שגיאות הוא אלגוריתם המוסיף יתירות מלאכותית למידע באופן המאפשר שחזור המידע בסביבה בה הערוץ או המדיה בה עובר המידע בלתי יציב או משובש. ככל שנדרש דיוק רב יותר כן יש צורך ביתירות גבוהה יותר. למשל שיטת הצריבה של כונני תקליטורים המקובלת כיום, היא לפי אלגוריתם קוד תיקון שגיאות ריד-סולומון (Reed-Solomon). בשיטה זו המידע הצרוב על גבי הכונן מכיל יתירות מוספת בכמות העולה על כמות המידע עצמו יותר מכפליים.
יתירות לשונית ויתירות רטורית

יתירות היא מאפיין חיוני בחקר שפות ופונולוגיה (תורת ההיגוי). יתירות מסייעת למאזין בהבנת משמעות המילים ומסייעת במניעת בלבול, אי-בהירות ודו-משמעיות העלול לנבוע עקב הפרעה או רעשי רקע ולמעשה אף מגבירה את הסיכוי לניחוש משמעות המסר מבלי לשמוע את כולו בבירור. לדוגמה: בשטח עבודה, עם רעשי רקע חזקים, צועק פועל אל חברו: "בור!" כדי להזהירו מבור שנפער בשטח. השומע עלול לטעות ולשמוע "בוא" ולהתקרב אל הבור במקום להתרחק ממנו. אולם אם המזהיר לא יסתפק במילה אחת המעבירה את המסר, אלא יוסיף מילים "מיותרות" ויצעק: "זהירות! יש כאן בור." הרי שסביר להניח שהשומע יבין שהמילה היא "בור" ולא "בוא", וגם אם לא – ידע שנצעקה אזהרה ויזהר.
יתירות רטורית היא כפילות לשון; מילים לא נחוצות שאין בהן צורך להבהרת המסר ולעיתים אף סותרות ומונעות את הבנתו. כמו כן יתירות ברטוריקה משמעותה גם טאוטולוגיה; משפטים החוזרים על עצמם במילים אחרות אך במשמעות זהה. לדוגמה (דרושה דוגמה).
יתירות בתכנות

בשפות תכנות קוד יתיר הוא ביטוי המתאר קוד שאין לו השפעה כלל על פלט התוכנית. לעיתים מכונה גם dead code (קוד שאינו מבוצע לעולם). ישנם מפתחים שמייחסים ביטוי זה גם לקטעי קוד דומים בעלי פונקצונליות זהה, בטענה כי ניתן היה לכמס קטעים אילו או חלקם תחת פונקציה אחת ובכך למנוע כפילות ולחסוך מקום.
יתירות בקריפטוגרפיה

המושג יתירות בקריפטוגרפיה עלה לראשונה בהקשר של ניתוח תדירויות של צופנים קלאסיים כגון צופן החלפה או צופן ויז'נר. ההצלחה בניתוח הצופנים הקלאסיים נזקפה לא מעט לזכות היתירות הטבעית של השפה, זאת משום שיתירות טקסט המקור זלגה לתוך הטקסט המוצפן ואפשרה למנתח הצופן להבחין בדפוסים ייחודיים בטקסט המוצפן ובעזרת ניתוח סטטיסטי של תדירויות ניתן היה לחשוף חלק נכבד מטקסט המקור ואף את המפתח עצמו. שאנון טבע לראשונה את המונח Unicity distance שהוא מדד הכמות המינימלית של טקסט מוצפן הדרושה למנתח בעל עצמת חישוב בלתי מוגבלת כדי לפרוץ את הצופן או לחלץ את מפתח ההצפנה שבו נעשה שימוש. למשל לחילוץ מפתח ההצפנה בצופן החלפה חד-אלפביתי נדרשות לפחות 28 אותיות. הצופנים הסימטריים המודרניים פועלים על גושי מידע גדולים (כ-64 סיביות לפחות) משום כך אינם חשופים ליתירות הטבעית של שפת הטקסט המיועד להצפנה. לכן ניתוח סטטיסטי מסוג זה אינו ישים כנגדם.
יתירות בקריפטוגרפיה > יתירות מוספת

יתירות מועילה בהצפנה מודרנית ככלי לחיזוק אלגוריתם הצפנה. הוספת היתירות נעשית באמצעות הפעלת פונקציית יתירות קריפטוגרפית מוסכמת על המסר לפני הצפנתו, באופן המאפשר סילוק היתירות מהמסר בקלות לאחר פענוח הטקסט המוצפן, על ידי פונקציית יתירות הופכית. במקרה זה היתירות מאפשרת בניית המסר והכנתו באופן בטוח לצורך הצפנה ומונעת מצב שמסר בעל מבנה חלש (כגון ערך קטן מאוד) יפגע בבטיחות האלגוריתם. יתירות חשובה ביותר בחתימה דיגיטלית המאפשרת שחזור המסר, מאחר שללא היתירות ניתן יהיה לזייף חתימות בקלות מבלי לפצח את אלגוריתם החתימה עצמו.
דוגמה נפוצה לפונקציית יתירות קריפטוגרפית מופיעה בתקן איזו ISO/IEC 9796 הפונקציה מוגדרת באופן הבא: לאחר שהמסר  \ x רופד והורחב לפי התקן, משלבים את  \ t הבתים של המסר עם  \ t בתים יתירים לסירוגין כך:  \ x_{2i-1}=x_{i},x_{2i}=S(x_{i}). בכך מכפילים את אורך המסר ל- \ 2t בתים. הפונקציה  \ S הנקראת Shaddow function מוגדרת עבור קלט  \ u בגודל בית אחד כדלהלן:
יתירות מאפשרת גם הצפנה עם אימות והבטחת שלמות, על ידי שילוב צופן גושים עם פונקציית יתירות כדלהלן: השולח מחשב פונקציה  \ h פומבית (פונקציית גיבוב למשל) על המסר ומקבל סכום ביקורת  \ T=h(M) אותו הוא משרשר למסר לפני ההצפנה  \ C=E_{K}(M\ ||\ T). כעת בפענוח ניתן לאמת את המסר על ידי בדיקת הטקסט המפוענח  \ M||T אם הוא מכיל את היתירות הדרושה על ידי שימוש באותה פונקציה. אם הטקסט אינו מכיל את היתירות הדרושה ניתן להסיק כי אינו אותנטי. אפשר להבחין בשני סוגי פונקציות יתירות קריפטוגרפיות האחת פונקציית יתירות פומבית הידועה גם לתוקף פוטנציאלי, פונקציה זו אינה עושה שימוש במפתח הצפנה והשנייה יתירות סודית כלומר הפועלת עם מפתח הצפנה סודי.
ראו גם

פונקציית גיבוב
בדיקת יתירות מחזורית
חתימה דיגיטלית
כבש כחול

| כבש כחול |
| --- | --- |
 כבש כחול מצוי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
תת־משפחה:: יעלים
סוג:: כבש כחול
מינים
 כבש כחול מצוי  כבש כחול גמדי
שם מדעי
 Pseudois ‏הודג'סון, 1846

כבש כחול (שם מדעי: Pseudois), הוא סוג של כבש בר מתת-משפחת היעלים הכולל שני מינים החיים במרכז אסיה. עד 1978 נחשב כסוג ומין יחיד. בניגוד לשמו, הוא מהווה סוג נפרד ואינו קשור כלל לסוג כבש, ולמעשה מזכיר מאוד במבנה גופו מינים של יעל. כינויו הנפוץ בא לו על שם הברק הכחלחל-כסוף של פרוותו.
שמו המדעי נגזר מקיצור של מילים לטיניות כדלהלן: "Pseuds" = שווא, "ovis" = כבש; צירוף של שתי המילים פירושו כבש שווא (או כבש מזויף), ומתייחס לכך שחוסר הזקן וקרניו המקושתות נותנות לו מראה של כבש, ואילו חסרון בלוטות הריח בעיניו ופרוותו וזנבו הקצרים מזכירים יותר את העיזים.
מאפיינים

מיני הכבש הכחול חיים באזורים הררים טרשיים ומחוספסים בגבהים של 6,500-2,600 מטר מעל פני הים, ובזווית אנכית של 80-50 מעלות. הם טפסנים מעולים, ומקפצים בזריזות במדרונות, צוקים, ורכסים תלולים. פעילותם היא בעיקר בשעות היום, כשאת מרבית הזמן הם מחלקים בין אכילה למנוחה. בשעת מנוחה הם נוהגים לחפור בפרסותיהם גומא בקרקע. הם חיים בזוגות או בקבוצות של 20-8 פרטים. תזונתם כוללת עשבים, עשבי תיבול וצמחים טרשיים נוספים.
קרבות בין זכרים זהים לאלו של היעלים, וכן הנקבות והגדיים מזכירים מאוד עיזי בר. הזכרים נבדלים מהנקבות בעיקר בקרניים מקושתות שעבות מאוד בבסיסם, וכיוון צמיחתם הוא לאחור ולא קדימה כאצל שאר כבשי הבר. הנקבות מתאפיינות בקרניים קצרות ודקות המקושתות במעט. גופם צווארם וראשם, קצרים ועבים. הרגליים הקצרות שלהם, ארוכות יותר בחלק האחורי ומשוות להם מראה כפוף. פרוותם קצרה בכל העונות, ועבה יותר בחורף. צבע הפרווה של מינים אלו הוא כחלחל, כאשר יש סימונים שחורים במותניים, בחוטם, ברגליים, ובתחתית הצוואר. שפתותיהם וגחונם לבנים, ובמרכז עכוזם הבהיר בולט זנב שחור וקצר.
הטורפים של מינים אלה הם נמרים, נמרי שלג, דולים, זאבים, בעוד שעופות דורסים מהווים איום לגדיים.
מינים

כבש כחול מצוי (Pseudois nayaur), המין הגדול והכהה יותר; תואר ב-1883 ומסווג במצב השימור ללא חשש (LC). הטווח של מין זה גדול יחסית והוא מצוי במדינות: פקיסטן, הודו, נפאל, בהוטן, סין העממית, ומיאנמר (בורמה).
כבש כחול גמדי (Pseudois schaeferi), המין הקטן והבהיר יותר; תואר לראשונה ב-1930 ונחשב עד 1978 כתת-מין של המין המצוי. מסווג במצב השימור סכנת הכחדה (EN). הטווח של מין זה קטן מאוד והוא אנדמי למחוזות סין העממית: סצ'ואן, יונאן והמחוז האוטונומי הטיבטי.
לוקוס HTT פלאטור

| --- | --- |

Locus HTT Plethore
 מאפיינים כלליים
 נקרא גם:  HTT Pléthore
 יצרן:  HTT Automobile
 הרכבה:  קנדה
 סיווג:  מכונית-על
 אורך:  4,520 מ"מ
 רוחב:  2,220 מ"מ
 גובה:  1,120 מ"מ
 משקל:  1,134 ק"ג
 בסיס גלגלים:  2,940 מ"מ
 מפרט טכני
 מנוע:  V8 צילינדרים, 6,162 סמ"ק, המפיק 749.15 כ"ס (מנוע מרכזי)  V8 צילינדרים, 8,200 סמ"ק המפיק 1,282 כ"ס, (מנוע מרכזי)
 הילוכים:  תמסורת ידנית - 6 מהירויות מסוג 6-"Speed Tremec"
 מהירות מרבית:  385 קמ"ש
 מעצב:  Luc Chartrand
לוקוס HTT פלאטור (באנגלית: Locus HTT Plethore) היא מכונית על בתצורת ספורט, 2 דלתות, 3 מושבים קדמיים, אשר היה מתוכנן להיבנות בקנדה על ידי חברת המכוניות הקנדית HTT Automobile.. החברה הפסיקה להתקיים לפני תחילת ייצור המכונית.
"לוקוס HTT פלאטור" הוא הדגם הראשון של מכונית-על המיוצרת בקנדה.
גוף דגם ה-"לוקוס HTT פלאטור" עשוי מסיבי פחם.
לוקוס HTT פלאטור

אב טיפוס של דגם "לוקוס HTT פלאטור" הוצג לראשונה ב-קנדה בשנת 2007, בתערוכת המכוניות הבינלאומיות ב-מונטריאול. אב טיפוס הדגם היה עם מנוע V8, בנפח 8,200 סמ"ק, ומפתח 750 כ"ס.
בנוסף, הוצג דגם שעליו הורכב מנוע V8 המפיק 1,100 כ"ס (המנוע יוצר על ידי "Pratt & Miller").
הייצור הסדרתהיה מתוכנן להתחיל בשנת 2010 אך מועד זה לא התממש. בשנת 2016 החל תכנון של מכוני-על קנדית אחרת Felino CB7. גם מכונית זו התקשתה לעבור לפסי הייצור.
לדגם 2 דלתות צד קדמיות, סימטריות (ימנית ושמאלית). צורת הדלת וזווית הפתיחה המיוחדת של הדלתות - בשיטת "Targa top".
דגמי "לוקוס HTT פלאטור" שומרים על ערכם.  בקנדה, מחיר היחידה לדגם משומש (שנת 2008, מנוע 8,200 סמ"ק) כ-660,000 דולר, ולדגם (שנת 2010, מנוע 6,162 סמ"ק) כ-570,000.
תאוצת דגם מנוע 6,162 סמ"ק 0-100 קמ"ש היא 2,9 שניות.
תאוצת דגם מנוע 8,200 סמ"ק 0-100 קמ"ש היא 2.8 שניות.
תמונות

לוקוס HTT פלאטור
לוקוס HTT פלאטור
לוקוס HTT פלאטור
לוקוס HTT פלאטור
לוקוס HTT פלאטור
לוקוס HTT פלאטור
לוקוס HTT פלאטור
לוקוס HTT פלאטור
ראו גם

מכונית-על
בריקלין SV-1
לקריאה נוספת

חמש מכוניות העל שבפסגה (carbuzz)
לוקוס HTT פלאטור - מפרט ותמונות (topcarrating)
הערות שוליים

↑  לוקוס HTT פלאטור topgear
↑  לוקוס HTT פלאטור - פרוטוטיפ - שנת 2007  supercars.net/blog/2007-locus-plethore
↑  לוקוס HTT פלאטור  Chilling Performance: HTT Plethore LC-750 Supercar". WorldCarShows. 2011-03-08. Archived from the original on 2012-03-23. Retrieved 2011-08-08.
↑  לוקוס HTT פלאטור בתערוכת מונטריאול, שנת 2007 autoblog
↑  לוקוס HTT פלאטור, שנת 2008 gtplanet
↑  לוקוס HTT פלאטור topcarrating
לוקומוטיב קלינינגרד (כדורעף נשים)

לוקומוטיב הוא מועדון כדורעף נשים רוסי מהעיר קלינינגרד, המתמודד בליגת העל הרוסית בכדורעף נשים.
היסטוריה

בשנים 2006–2009 קלינינגרד יוצגה בליגת העל לנשים בכדורעף על ידי קבוצת דינמו-ינטאר (אנ'), שאורגנה מחדש כדינמו מחוז מוסקבה. בשלוש השנים הללו הקבוצה לא שיחקה אף משחק בקלינינגרד ובשנת 2009 היא כבר הועברה באופן חוקי למוסקבה.
ב-9 באפריל 2018, במסיבת עיתונאים בקלינינגרד בהשתתפות נציגי ממשלת מחוז קלינינגרד, התאחדות הכדורעף הרוסית ומועדון לוקומוטיב נובוסיבירסק הוכרז כי מועדון כדורעף לוקומוטיב קלינינגרד נוצר בעיר, כקבוצת בת של לוקומוטיב נובוסיבירסק. אנדריי וורונקוב, לשעבר מאמן נבחרת רוסיה לגברים, מונה למאמן הקבוצה החדשה, שנכללה בהרכב ליגת העל הרוסית בעונת 2018/2019. הושג הסכם עם מספר שחקניות כדורעף והמועדון החל להתמודד באליפות הלאומית.
עונת הבכורה הייתה מוצלחת. לאחר שלוקומוטיב סיימה במקום השני באליפות רוסיה, לוקומוטיב העפילה לגמר פלייאוף האליפות, שם הפסידה לדינמו מוסקבה וסיימה כסגנית האלופה. ב-16 בנובמבר 2019 זכתה לוקומוטיב בתואר הראשון שלה כשגברה 3:0 על דינמו מוסקבה במשחק הסופר קאפ. בעונת 2020/2021 שוב גברה על אותה דינמו, הפעם בגמר אליפות רוסיה ובכך זכתה לראשונה באליפות הלאומית. מה שהקנה לה זכות השתתפות בשלב הבתים של ליגת האלופות בכדורעף נשים לצד דינמו מוסקבה ואק בארס קאזאן.
הישגים לפי עונה

| עונה | ליגה | מקום | משחקים | ניצחונות | הפסדים | פלייאוף | גביע | מאמן |
| --- | --- | --- | --- | --- | --- | --- | --- | --- |
| 2018/19 | ליגת העל | 2 | 22 | 19 | 3 | גמר | גמר | אנדריי וורונקוב |
| 2019/20 | ליגת העל | 2 | 16 | 13 | 3 | רבע גמר |  | אנדריי וורונקוב |
| 2020/21 | ליגת העל | 1 |  |  |  | — |  |  |
היכל הבית

לוקומוטיב מארחת את משחקיה בהיכל הספורט יאנטארני (קיבולת האולם הגדול היא 6,800, האולם הקטן - 500 צופים). ההיכל נפתח באוקטובר 2009 ועד 2013 היה זה היכל הבית של קבוצת כדורעף הגברים דינמו-ינטאר.
תארים

זכייה 2021
סגנות 2019, 2020
חצי גמר: 2019
זכייה: 2019
הערות שוליים

↑  Арена - ЖВК «Локомотив - Калининградская область»
כריס ורנה

| --- | --- |

 לידה:  23 בפברואר 1967 (בן 57) אירי, ארצות הברית 
 מוקד פעילות:  ארצות הברית 
 תקופת הפעילות:  מ-1988 
 מקום לימודים:  McDowell High School 
 סוגה:  אינדסטריאל רוק, רית'ם אנד בלוז 
 שפה מועדפת:  אנגלית 
 כלי נגינה:  מערכת תופים 
 חברת תקליטים:  Six Degrees Records 
 www.tweaker.net
 פרופיל ב-IMDb
 
כריס ורנה (באנגלית: Chris Vrenna; נולד ב-23 בפברואר 1967) הוא מוזיקאי אמריקאי זוכה פרס גראמי, שהיה ידוע בעיקר כמתופף של ניין אינץ' ניילז בין השנים 1989–1997, וכן כקלידן וכמתופף של מרילין מנסון בשנים 2004–2011, לצד קריירת סולו.
קריירה מוזיקלית

לאחר שסיים את לימודיו התיכוניים בתיכון מקדוואל בפנסילבניה בשנת 1985, עבר ורנה לשיקגו, שם השתלב בסצנת האינדסטריאל המקומית, והיה חבר לזמן מה בלהקות Stabbing Westward ו-Die Warzau. בשלב מאוחר יותר, הגיע ורנה ללהקת ניין אינץ' ניילז לאחר שיצר קשר עם מייסד ההרכב טרנט רזנור, אף הוא יליד פנסילבניה, שלמד איתו בבית הספר התיכון. בזמן חברותו בלהקה, זכה ורנה בפרס גראמי לשנת 1995 בקטגוריית "ביצוע המטאל הטוב ביותר" על ביצוע השיר "Happiness in Slavery" בפסטיבל "וודסטוק 94", שהתקיים לציון 25 שנים לפסטיבל וודסטוק הנודע. לצד חברותו בלהקה, שימש ורנה כמתופף אורח במהלך סיבוב ההופעות שערכה להקת האינדסטריאל הגרמנית KMFDM בשנת 1992.
בשנת 2004 נקרא ורנה להחליף את ג'ינג'ר פיש, מי שהיה המתופף של להקת מרילין מנסון (אף היא תגלית של טרנט רזנור ו-NIN), לאחר שנפצע בראשו במהלך הופעה. בשלב מאוחר יותר, החליף ורנה גם את הקלידן מדונה ויין גייסי, וכן הפיק עבור הלהקה את האלבומים The High End of Low (2009) ו־Born Villain (2012). ורנה פרש מהלהקה בשנת 2011, מעט לאחר שהוכרז כחבר קבוע בלהקה (עקב פרישתו הרשמית של ג'ינג'ר פיש), על מנת להתרכז בהפקה מוזיקלית ובהלחנת פסקולי סרטים ומשחקי וידאו.
לצד עבודתו יחד עם NIN ועם מרילין מנסון, ורנה משמש גם כמפיק מוזיקלי, רמיקסר, מהנדס סאונד ומתכנת מוזיקלי. בתפקידים אלו עבד ורנה, בין היתר, גם עם הסמאשינג פמפקינס, U2, סקיני פאפי (שאף הצטרף אליהם במהלך סיבוב ההופעות שערכו ב-2004), גארי ניומן, Scar the Martyr, דייוויד סילביאן, Lords of Acid, God Lives Underwater, מגהדת', רמשטיין, מטאליקה, דה ראסמוס, ויזר, P.O.D., דייוויד בואי, סליפנוט, Cold, Underwater, Scarling., Hole, Rob Zombie, גרין דיי, בוש, לייב, Adema, the Wallflowers, Dir en grey, PORN ו־Psyclon Nine. בנוסף לכך, עבד ורנה גם עם הרכב האינדסטריאל Pigface וכן הלחין והפיק שירים עבור הרכבי הבנות האלטרנטיביים TCR, Jack Off Jill ו-Rasputina.
ורנה נודע גם כאיש שמאחורי הפרויקט Tweaker, אותו ייסד יחד עם חברו קלינט וולש, והוציא במסגרתו ארבעה אלבומים: The Attraction to All Things Uncertain (2001),‏ 2 a.m. Wakeup Call (2004),‏ Call The Time Eternity (2012) ו־And Then There's Nothing (2013).
ורנה עוסק גם בהלחנה והפקה מוזיקלית של פסקולים למשחקי וידאו ולסדרות טלוויזיה. בין הפסקולים שיצאו תחת ידיו של ורנה נכללים הפסקולים למשחקי הווידאו Call of Duty: Advanced Warfare, דום 3 (כ-Tweaker, יחד עם קלינט וולש), Quake 4, אמריקן מק'גי אליס ומשחק ההמשך שלו אליס: הטירוף חוזר, סוניק הקיפוד משנת 2006, Area 51, Need for Speed: Most Wanted, המשחק מרובה המשתתפים ההמוני Tabula Rasa, ו-Quake Champions (יחד עם אנדרו הולשולט - ובכך מהווה שיתוף הפעולה השלישי של ורנה יחד עם id Software), וכן הפסקול עבור סדרת האנימציה "נערי שאולין" (אנ').
בספטמבר 2020 התווסף שמו להיכל התהילה של הרוק אנד רול, יחד עם טרנט רזנור ועוד 4 חברים נוספים ב-NIN .
דיסקוגרפיה > כ-Tweaker > אלבומים

The Attraction to All Things Uncertain (2001)
2 a.m. Wakeup Call (2004)
Call the Time Eternity (2012)
דיסקוגרפיה > כ-Tweaker > רמיקסים

Nachtmystium - "No Funeral (Remixed by Tweaker)" (2017)